钦定古今图书集成/明伦汇编/氏族典/第511卷 > 《廖用贤尚友录》 > 乐彦祯
## 钦定古今图书集成/明伦汇编/氏族典/第511卷 > 《廖用贤尚友录》 > 乐彦祯

按《唐书何进滔传》：“乐彦祯者，魏人。历博州刺史，下河
阳有功，迁澶州。魏人立之，诏检校工部尚书，领留后，
进节度使，累加检校尚书左仆射，同中书门下平章
事。彦祯喜儒术，引公乘亿、李山甫皆在幕府，见王室
微，颇骄满不轨。子从训，资凶悖，军乱，囚彦祯，寻杀之。
从训求救于朱全忠，全忠为起师，次内黄。从训自相”
州以军三万傅城出，战，败，程公佐击斩之。